Protokoll sentralstyremøte 01/17

Norges Blindeforbunds Ungdom
6.-8.januar 2017, Sporveisgata 10, Oslo

Tilstede: 
Ida Sødahl Utne (leder), 
Bernt Wu (nestleder), 
Henning Knudsen, 
Stian Snoen, 
Ellinor Hidle, 
Fatuma Abdi (1. vara), 
Isabel Engan (2. vara) 

Trine-Lise Østlund Blime (administrasjon)

Meldt forfall:
Henning knudsen var ikke til stede lørdag 09.00-11.30.
Isabel Engan var ikke til stede Fredag, samt lørdag 09.00-11.30.

Referent: Trine-Lise Østlund Blime

Innholdsfortegnelse

SAK 001/17 Godkjenning av innkalling og saksliste
SAK 002/17 Orienteringer
SAK 003/17 Invitasjoner
A)	Barne- og ungdomstinget (BUT)
B)	Invitasjon om deltakelse på arrangement om universell utforming i regi av Island
C)	Danmark
SAK 004/17 Utvalgene i NBfU
A)	Interessepolitisk utvalg
b) 	IKT-utvalget
B)	Medlemsutvalget
C)	Utdanningsutvalget
SAK 005/17 Regionene Rundt
A)	Region Vest
B)	Region Sør
C)	Region Nord
D)	Region Hedmark og Oppland  
E)	Region Midt-Norge
F)	Region Øst
SAK 006/17 NBfU i Media og sosiale medier
SAK 007/17 Interessepolitikk
SAK 008/17 Trygghetsgruppen
SAK 009/17 Representant i NBFs aksjonsuke – arbeidsgruppe
SAK 010/17 Blindfo
SAK 011/17 NLB-utredning om studielitteratur
SAK 012/17 Introduksjonskurs
SAK 013/17 Førstehjelpskurset
SAK 014/17 NBfU-konferansen
SAK 015/17 Tillitsvalgtskonferansen
SAK 016/17 Spark VM 2017
SAK 017/17 Ekkolokasjon – workshop
SAK 018/17 Revidering av serviceavtalen
SAK 019/17 Samarbeid mellom NBFs fylkeslag og regionene om utsending av saker
SAK 020/17 Extrastiftelsen og gjensidigestiftelsen
SAK 021/17 Restaurantaksjonen
SAK 023/17 Vedtektsendringer til landsmøtet
SAK 024/17 Økonomi
SAK 025/17 Budsjett 2017
SAK 026/17 Kommunikasjonsstrategi
SAK 027/17 Datoplan 2016/2017

SAK 001/17 Godkjenning av innkalling og saksliste

Vedtak. Innkalling og saksliste godkjennes 

SAK 002/17 Orienteringer
A)	Daglig leder-samling på Hurdal
Trine-Lise orienterte fra Norges Blindeforbunds samling for daglige ledere på hurdalsenteret. Hun holdt et foredrag om ungdomsarbeid. Sentralstyret anser et godt samarbeid med Blindeforbundets fylkeslag som svært viktig, og setter derfor stor pris på en slik mulighet til å kunne informere om arbeid med ungdom.

B)	Landsstyremøte
Ida orienterte om møtet i blindeforbundets landsstyre, der hun deltok som observatør for NBfU. Trine-Lise var også til stede og fungerte som dirigent. Ida orienterte landsstyret om NBfUs arbeid. Det neste landsstyremøtet finner sted 17-19 mars, og kolliderer med flere årsmøter i NBfU, noe som fører til at verken observatør eller dennes vara kan delta. I den forbindelse forespørres det om NBfU kan sende en annen observatør enn de oppnevnte.

C)	Møte med sentralstyret og interessepolitisk avdeling i blindeforbundet.
Ida Orienterte fra samarbeidsmøtene.  
Ida, Bernt, Stian og Trine-Lise deltok fra NBfU på et møte med interessepolitisk avdeling i NBF den 30. november. Sverre Fuglerud og Stian Innerdal var der fra NBF. Samarbeidet mellom NBfU og interessepolitisk avdeling ble diskutert, og særlig hvordan arbeidet med høringer best mulig kan koordineres. Sentralstyret tar særlig med seg muligheten for å være til stede på høringsmøter, og registrerer at vi her har et forbedringspotensiale.
Arbeidsutvalget bestående av Ida, Bernt og Henning, deltok sammen med Trine-Lise på et møte med Blindeforbundets sentralstyre den 1. desember. Blant temaene som ble tatt opp var NBfUs plass i foreldreutvalget, prisøkningen på NBFs sentre og konsekvensene dette får for NBfU, og muligheten for at organisasjonskoordinator kan delta på blindeforbundets samlinger for daglige ledere i fylkeslagene. Sentralstyret er svært tilfredse over at et slikt møte lot seg gjennomføre, og hadde stort utbytte av diskusjonene med sentralstyret i NBF.
D)	Unge funksjonshemmede
Isabel orienterte om arbeidet i Unge Funksjonshemmede.

Vedtak. Saken tas til orientering

SAK 003/17 Invitasjoner

A)	Barne- og ungdomstinget (BUT)
Ida orienterte og åpnet til diskusjon. Barne- og Ungdomstinget avholdes 28. og 29. april 2017, NBfU kan sende to representanter. 

Vedtak. Stian Snoen deltar fra NBfU, andre kandidater forespørres.

B)	Invitasjon om deltakelse på arrangement om universell utforming i regi av Island

Bernt orienterte om en aksjon vår islandske søsterorganisasjon skal arrangere. Temaet er «Yellow the world», og omhandler universell utforming av Reykjavik. Sentralstyret er positive til å delta, men det fremgår ikke på hvilke datoer arrangementet skal finne sted, noe sentralstyret ønsker å klargjøre før avgjørelse om deltakelse tas.

Vedtak. Bernt Wu forespør om tidspunkt.
C)	Danmark
Dansk Blindesamfunns Ungdom (DBSU) avholder sitt landsmøte 21-23 april, og NBfU er invitert til å stille med to observatører. 
Vedtak. Stian Snoen og Bernt Wu velges som NBfUs representanter.

SAK 004/17 Utvalgene i NBfU
A)	Interessepolitisk utvalg
Ida orienterte om arbeidet. De hadde et fysisk møte i november. Utvalget har syv medlemmer. De ønsker å fokusere på kollektivtransport, TT-saken, utdanning, hjelpemidler og idrett. De vil også jobbe aktivt for å finne dagsaktuelle saker å jobbe med. De vil være aktive i media og opp mot media. De vil også se på aksjoner. Funksjonsassistanse og lese og sekretærhjelp, og hvorvidt disse bør være kumulative eller alternative, har også blitt diskutert av utvalget.
Vedtak. Sentralstyret bifaller utvalgets arbeid, og tar saken til orientering.

b) 	IKT-utvalget
Stian orienterte om arbeidet. De har hatt to telefonmøter så langt. De skal ha stand på «The Gathering». De har tatt kontakt med ulike utdanningsinstitusjoner.

Vedtak. Sentralstyret er godt tilfreds med utvalgets arbeid, og tar saken til orientering.
B)	Medlemsutvalget
Henning orienterte om utvalgets arbeid. De har hatt to møter siden landsmøtet. Mirnesa Balagic er valgt som leder. De har snakket med tre av fem regionsledere, og forespurt om hvilke utfordringer regionene møter i sitt arbeid. 

Vedtak. Sentralstyret er tilfreds med utvalgets arbeid, og tar saken til orientering.

C)	      Utdanningsutvalget
Fatuma orienterte om arbeidet i utdanningsutvalget. Det er kun tre medlemmer i utvalget, noe både utvalget og sentralstyret anser å være for få. Utvalget har arbeidet med å øke sitt medlemstall, men det har de ikke lykkes med. Fatuma er valgt som leder i utvalget. De har en milepælplan. Utvalget er gitt i oppgave av landsmøte å opprette kontakt med utdanningsdirektoratet med formål om å lage en veileder for undervisning av elever som er blinde og svaksynte. Forespørsler til utdanningsdirektoratet har inntil videre ikke ført fram, men utvalget fortsetter sitt arbeid. 
Utvalget vil også ta kontakt med PPT og utdanningsforbundet. 

Vedtak. Sentralstyret er tilfreds med utvalgets arbeid, og tar forøvrig saken til orientering. 

SAK 005/17 Regionene Rundt
A)	Region Vest
Bernt orienterte om status i regionen. Julebordet som skulle finne sted i Oslo ble avlyst på grunn av for få påmeldte. Regionen valgte da å arrangere to lokale samlinger som et substitutt. Sju personer møtte opp på en dagsamling i Bergen, og regionen ønsker også å avholde en samling i Stavanger.
B)	Region Sør
Fatuma orienterte om arbeidet i region sør. I sentral regi ble det avholdt et julebord i Kristiansand 3. desember. Det var tre deltagere på arrangementet. Fatuma la frem sine tanker om videre arbeid i region Sør, og dette ble diskutert av sentralstyret.

C)		Region Nord  
Isabel orienterte om status i region Nord. De har hatt et arrangement i Tromsø der det var 13 deltagere og 4 ledsagere. Arrangementet inneholdt blant annet en omvisning i ishavskatedralen og stort fokus på det sosiale. De skal ha årsmøte 16-19. mars i Bodø. Isabel er invitert, og vil delta på årsmøtet. Årsmøtet har fått ekstern støtte, noe som igjen har ført til at regionens økonomi er i bedring. 
D)	Region Hedmark og Oppland  
Stian orienterte om status i regionen. Kommunikasjonen med regionen fungerer ikke optimalt, samtidig som deres økonomi fremdeles er svært kritisk. Denne kombinasjonen gjør at sentralstyret diskuterte tiltaks om kan bedre forholdene i regionen. Regionens årsmøte finner sted helgen 3-5 mars, Stian representerer sentralstyret på dette.
E)	       Region Midt-Norge  
Henning orienterte om regionens arbeid. Regionen har hatt et halloweenparty der det var 12 påmeldte, avholdt et julebord i Kristiansund (15 påmeldte). De har startet med restaurantaksjonen i forbindelse med julebordet og skal ha en større aksjon 18. februar. Årsmøtet avholdes 17-19. mars på Inderøy. Fatuma vil representere sentralstyret på dette. 
Regionen har også jobbet interessepolitisk, med blant annet synstolket teater og assistanseordninger. I desember hadde de et møte med Trøndelag teater og de er veldig positive til synstolkede forestillinger. 
Økonomien er veldig god. Det er avholdt et samarbeidsmøte med region Nord.
F)	       Region Øst
Ellinor orienterte om arbeidet som skjer i øst. Regionen har avholdt julebord på Hurdalsenteret med tur til escaperoom. De hadde også et arrangement i november med tur til alternativmessen, fulgt av en vegansk helaften..  Totalt 13 deltagere på dette arrangementet.
Årsmøtehelgen er 17-19 mars og avholdes på Thon Hotel Vika Atrium. Selve årsmøtet avholdes i sporveisgata 10. 
Ellinor drar på deres årsmøte.

Vedtak. Sakene A-F tas til orientering.

SAK 006/17 NBfU i Media og sosiale medier
Trine-Lise orienterte. Følgende Leserinnlegg har vi hatt på trykk:
Se den som ikke ser (innlegg om mobbing) av Fatuma Abdi:
22. november, Hamar Arbeiderblad

Universell utforming kommer alle til gode (nasjonale prøver) av Stian Snoen:
22. november, Oppland Arbeiderblad
22. november, Hamar Arbeiderblad

908 personer som liker facebooksiden (+23 siden forrige møte)
142 følgere på Twitter (+1 siden forrige møte)
330 følgere på Instagram (+ 166 siden forrige møte)

Vedtak. Statistikken tas til orientering. Sentralstyret skal ha to nye leserinnlegg på trykk innen neste møte.

SAK 007/17 Interessepolitikk
Ida åpnet til diskusjon om ulike interessepolitiske saker. 
Forholdet mellom funksjonsassistent og lese- og sekretær-hjelp, ble diskutert, og særlig om disse ordningene bør slås sammen eller ei. 

Vedtak. Sentralstyret mener disse ordningene har forskjellige funksjoner, og frykter at brukerens stilling vil svekkes ved en sammenslåing.

SAK 008/17 Trygghetsgruppen
Ida orienterte om den nye trygghetsgruppen, og sammensetningen av denne. Gruppen består av Atle Lunde (leder), Anette Klein, Jørgen Støttum, Arild Røland og Marthe Berg.
Trygghetsgruppen inviteres til tillitsvalgtskonferansen. De sendes datoplanen etter møtet slik at de kan fordele arrangementer mellom seg.
Tidligere år har det vært vanlig med et fellesmøte mellom sentralstyret og trygghetsgruppen. Sentralstyret anser det som hensiktsmessig å fortsette med dette. Trygghetsgruppen forespørres om deltakelse på sentralstyremøte 24-26 mars. Sentralstyret ønsker også en oversikt over hvilke regioner gruppens medlemmer er kontaktperson for. 
Vedtak. Trine-Lise kontakter trygghetsgruppen og etterspør informasjonen som ble diskutert, samt sender dem datoplan for 2017.

SAK 009/17 Representant i NBFs aksjonsuke – arbeidsgruppe
NBfU kan stille med en representant i arbeidsgruppen. Ida orienterte om hva personen i denne gruppen gjør. Tema i år er IKT med hovedvekt på opplæring. 
Vedtak. Fatuma Abdi er NBfUs representant i arbeidsgruppen for aksjonsuken

SAK 010/17 Blindfo
Bernt orienterte om den siste utgaven av Blindfo. Dette ble sendt ut til medlemmene 30. desember. Ellinor skal lese inn utgaven. Blindfo nedlegges fra 2017.

Vedtak. Saken tas til orientering

SAK 011/17 NLB-utredning om studielitteratur
Ida orienterte om høringen og fremdriften i prosessen.
Sentralstyret diskuterte hvilke kommentarer som burde videresendes til blindeforbundet, slik at disse kan inntas i deres høringssvar.

Vedtak. Innspillene sendes inn til Blindeforbundet for koordinering.

SAK 012/17 Introduksjonskurs
Ellinor orienterte om tilbakemeldinger på introkurset, avholdt 18-20 november. Det var seks deltagere mellom 14 og 16 år. De var på Oslo gladiators og de fikk besøk fra SAS som hadde et lignende opplegg som de hadde hatt på nødssituasjonskurset.
Vedtak. Evalueringen tas til orientering

SAK 013/17 Førstehjelpskurset
Fatuma Abdi orienterte og evalueringen ble tatt opp til diskusjon. Tilbakemeldingene etter kurset er gode, og kursetvar godt tilpasset synshemmede. På dette kurset var det mange yngre deltagere, noe sentralstyret er meget tilfreds med.
Vedtak. Evalueringen tas til orientering

SAK 014/17 NBfU-konferansen
Trine-Lise orienterte om arbeidet.
Alle medlemmer i regionene Øst og Hedopp inviteres til å delta på ungdomspartidebatten, men må dekke reiseutgifter selv. Ledsagere kan gis i oppgave å være tolk ved behov.
Vedtak. Saken tas til orientering

SAK 015/17 Tillitsvalgtskonferansen
Ida orienterte og åpnet til diskusjon. Vi har booket Thon hotell Arena i Lillestrøm 5-7. mai.
Temaer for konferansen ble også diskutert. Følgende temaer ble foreslått.
-	Hvordan jobbe med sosiale medier? Få inn ekstern foredragsholder
-	Medlemsutvalget, medlemspleie.
-	Hvordan skaffe ekstern finansiering 
-	Trygghetsgruppen – krever tydelig bestilling som diskuteres på marsmøtet.
-	Økonomistyring
- 	Referatskriving – møteledelse – medlemsansvarlig 
-	Kommunikasjon – roller og hatter, intern og ekstern kommunikasjon 
-	Interessepolitikk og aksjoner

Vedtak. En Arbeidsgruppe settes ned. Ida Sødahl Utne, Stian Snoen, Ellinor Hidle og Fatuma Abdi sitter i denne.

SAK 016/17 Spark VM 2017
Trine-Lise orienterte om arbeidet. Vi har 8 sparker. Ledsagere er funnet.
Trine-Lise søker Tubfrim om inntil 40.000kr. 
Sentralstyret ønsker også at prisene på Hurdalsenteret kan revurderes før arrangementet, slik at flere deltakere kan få plass.
Vedtak. Trine-Lise Østlund >Blime søker penger og snakker med Arnt Holte om priser på Hurdalsenteret.

SAK 017/17 Ekkolokasjon – workshop
Preben Mathieu-Bjerke orienterte om ideer og tanker for et kurs om ekkolokasjon helgen, 18-20 august 2017.
Muligheten for ekstern finansiering ble diskutert. For at NBfUs medlemmer skal kunne delta, bør egenandelen ikke settes for høyt, selv om det selvsagt må beregnes en viss egenandel. Dette kan likevel ikke avgjøres før det er klart hvor stor den eksterne støtten blir.
Målet er å få inn 150000 kr. Dersom støtten som kommer inn ikke er tilstrekkelig vil det gå til et liknende prosjekt. Vi får voksenopplæringsmidler, men usikkert hvor mye.
NBfU tar kontakt med ulike steder. Vi satser på stiftelser og organisasjoner, mens Preben har ansvaret for bedrifter. Preben kontakter Lions mens NBfU tar kontakt med Rotary.
Finansieringen må være i orden i midten av april.
Påmelding åpnes når den eksterne støtten er fastlagt.
Påmeldingsfrist 1. juni. 

Det Sendes ut litt informasjon til medlemmene i forkant.

Vedtak. Stian Snoen skal fungere som et bindeledd mellom sentralstyret og Preben Mathieu-Bjerke, og sikre at kommunikasjonen fungerer optimalt.

SAK 018/17 Revidering av serviceavtalen
Henning Orienterte om arbeidet. Trine-Lise gikk gjennom innspillene som har kommet fra regionene. Endringsforslagene ble vurdert og inntatt i nytt utkast til service-avtale.
Vedtak. Serviceavtalen sendes sentralstyret for en siste gjennomgang, korrigering og godkjenning

SAK 019/17 Samarbeid mellom NBFs fylkeslag og regionene om utsending av saker
Ida orienterte om arbeidet. Hun har vært i kontakt med seksjonsleder for lokalt arbeid i Blindeforbundet om denne avtalen. Hun skal ta den videre kontakten med fylkeslagene. 
Vedtak. Saken tas til orientering

SAK 020/17 Extrastiftelsen og gjensidigestiftelsen
Trine-Lise orienterte. NBfU fikk ikke tilslag på sine søknader for 2016. Neste søknadsfrist for Extrastiftelsen er 15. Mars. 
Disse nye søknadene ble diskutert:
Henning og Isabel har sett på søknad om matkurs. Fokus for kurset skal være sunnhet og hvordan servere mat slik at den ser delikat ut. Mulighet for kokkekamp. Kreve et sted med flere kjøkkendeler, for eksempel en skole.
Fatuma og Trine-Lise skal se på en søknad om hvordan organisasjonen kan inkludere flere innvandrere. Hvordan kan vi fange opp synshemmede flyktninger i Norge? Et kombinert prosjekt der informasjonsarbeid leder ut i et avsluttende kurs der alle medlemmer kan delta, men det fokuseres ekstra mye på integrering og mangfold.
Ida og Stian skal se på en søknad om sex og grensesetting. 
De skal se på mulighetene for et samarbeid med Dixi.
Begge søknadene som ble sendt til gjensidige skal endres til format tilpasset Extrastiftelsen, og sendes denne. Trine-Lise har ansvaret for dette. 
Sentralstyret ønsker også en søknad om et kurs som omhandler teknologi, men temaet er inntil videre ikke nærmere spesifisert.
Videre bør det ses på mulighetene for andre legater, og tips til dette bør sendes regionene.

Vedtak. De forskjellige gruppene som gjennomgått ovenfor fortsetter sitt arbeid.

SAK 021/17 Restaurantaksjonen
Ida orienterte om hvordan aksjonen fungerte i midt.  Regionen skal ha en aksjonsdag i februar. Sentralstyret er imponert over regionens arbeid.
Sentralstyret godkjente også alle restauranter som flyers skal sendes ut til.
Tilbakemeldingene har så langt vært veldig positive fra restaurantene.
Vedtak. Administrasjonen har ansvar for videre utsending av flyers til de godkjente restauranter.

SAK 022/17 Internasjonalt arbeid
Geir Finstad fra internasjonal avdeling orienterte om arbeidet de gjør og hvordan NBfU kan samarbeide med avdelingen.
Vedtak. Saken tas til orientering
SAK 023/17 Vedtektsendringer til landsmøtet
Ida orienterte og åpnet til diskusjon.

A)	redaksjonelle endringer.
Sentralstyret ønsker å gjøre følgende redaksjonelle endringer.
Alle tall under 12 skal skrives med bokstaver, og tall i parentes.
”NBfU-medlemmer” skal erstatte ”NBfU medlemmer” der dette forekommer.
”Sentralstyret” skal erstatte ”NBfU-styret” der det forekommer.
b)	Reelle vedtektsendringer.
Sentralstyret foreslår også følgende vedtektsendringer:
§ 9 – Landsmøtet:
Målplan skal behandles annethvert år. Det året målplan ikke behandles, behandles NBfUs prinsipprogram.
«revisors beretning» skal behandles.
«Forslag til budsjett» endres til: «rammebudsjett»

c)	innkommende forslag.
Ny delegatfordeling.
Landsmøtet har bedt sentralstyret sende inn en vedtektsendring tilsvarende det som ble vedtatt på landsmøtet i 2016.

Vedtak. Trine-Lise Østlund Blime renskriver forslagene og sender de tilbake til sentralstyret. Forslagene, både innkommende og egenproduserte, sendes regionene så fort som mulig, senest 1. mars.

SAK 024/17 Økonomi
Stian orienterte om organisasjonens økonomiske status.
Vedtak. Saken tas til orientering.

SAK 025/17 Budsjett 2017
Stian og Trine-Lise orienterte om budsjett for 2017.  
Sentralstyret gjorde enkelte små endringer. Sentralstyret vedtok også at stillingens om organisasjonssekretær vil være en stilling i 40 % til og med juni 2017, og stillingsprosenten revurderes deretter ut i fra eventuelle prosjektmidler.

Vedtak. Budsjettet for 2017 vedtas. 

SAK 026/17 Kommunikasjonsstrategi

Bernt orienterte om arbeidet med ny kommunikasjonsstrategi. Medlemsbladet er nedlagt, noe som krever en økt satsning på NBfUs hjemmeside, samt på sosiale medier. Sentralstyret mener dette krever en oppgradering av hjemmesiden, slik at den fremstår mer moderne. Det er imidlertid viktig at dette ikke går på bekostning av lesbarheten for synshemmede. 
Sentralstyret diskuterte også muligheten for opprettelse av blogg, enten i forbindelse med hjemmesiden eller en mer frittstående. Det var enighet om at det i så fall bør settes ned en redaksjonsgruppe som kan godkjenne og publisere innlegg fra medlemmene. Ida og Ellinor er positive til å sitte i en slik gruppe. 

Vedtak. Trine-Lise Østlund Blime ser på muligheten for å endre hjemmesiden. Mulighetene for blogg, og aktuelt format, utredes

SAK 027/17 Datoplan 2016/2017
Januar:
6.-8. januar – sentralstyremøte, Oslo
20.-22. januar – NBfU-konferansen 2017
Februar:
10.-12. februar – Spark-VM 2017
Mars:
3-5. mars – Årsmøte Hedopp
16.-19. Mars – Årsmøte region nord.
17.-19. mars – Årsmøte region Midt
17.-19. mars – Årsmøte region Øst
Mai:
5.-7. mai – Tillitsvalgtskonferansen 2017
26.-28. mai – Lisebergstur region Øst
Juni:
15-17. juni - Sentralstyremøte
Juli:
17.-23. juli – Nordisk Leir i Danmark 

Vedtak. Datoplan for 2017 Vedtas.

Godkjent ved omsending 24.01.2017.